open-index/open-wikipedia-markdown huggingface dataset:
Gloria Ubiebor

**Gloria E. Ubiebor** (o.s. **Kemasuode**, s. 30. joulukuuta 1979 Bomadi, Delta) on nigerialainen pikajuoksija.

Ubiebor oli Ateenan olympialaisissa 2004 mukana Nigerian joukkueessa, joka sijoittui pikaviestissä seitsemänneksi ajalla 43,42. Seuraavana vuonna hän oli jälleen mukana maansa viestijoukkueessa, joka juoksi Helsingin MM-kisoissa seitsemänneksi ajalla 43,25. Vuoden 2006 Afrikan-mestaruuskilpailuissa Bambousissa hän oli 100 metrin juoksussa seitsemäs ajalla 12,14 ja karsiutui 200 metrin juoksun alkuerissä ajalla 24,38. Hän sijoittui seuraavana vuonna Afrikan kisoissa 100 metrillä kuudenneksi ajalla 11,53.

Ubiebor karsiutui Pekingin olympialaisissa 2008 200 metrin alkuerissä, ja oli mukana Nigerian pikaviestijoukkueessa. Joukkue sijoittui alun perin kolmanneksi ajalla 43,04, mutta nousi myöhemmin olympiahopealle kun edelle sijoittunut Venäjän joukkue hylättiin vuonna 2016. Seuraavana vuonna hän kärähti dopingista ja sai kahden vuoden kilpailukiellon, joka päättyi 23. heinäkuuta 2011.

Ubiebor on 150 senttimetriä pitkä ja painoi aktiiviaikoinaan 65 kilogrammaa.

## Henkilökohtaiset ennätykset

### Ulkoradat
* 100 metrin juoksu: 11,21 (2002)
* 200 metrin juoksu: 22,94 (2008)

### Sisäradat
* 50 metrin juoksu: 6,44 (2005)
* 60 metrin juoksu: 7,48 (2005)

## Lähteet
Rainbow Warrior (2011)

**Rainbow Warrior** tai **Rainbow Warrior III** () on vuonna 2011 valmistunut, ympäristöjärjestö Greenpeacen omistama laiva. Se on järjestön kolmas samanniminen laiva. Rainbow Warrior III on rakennettu mahdollisimman ympäristöystävälliseksi. Laivalla on tarkoitus tukea ympäristöaktivistien toimintaa lakeja rikkovia yrityksiä ja valtioita vastaan. Greenpeace on rahoittanut laivan rakentamista muun muassa hyväntekeväisyyshuutokaupoilla.

Greenpeacen aiemmista Rainbow Warrior -laivoista ensimmäisen eli Rainbow Warrior I:n Ranskan hallitus upotti vuonna 1985, toinen oli käytössä vuoteen 2011 saakka.

## Lähteet
* Huutokaupan voimin uusille vesille! Greenpeace. Viitattu 4.9.2011.
* Rainbow Warrior III Greenpeace. Viitattu 4.9.2011.

## Aiheesta muualla
* Rainbow Warrior III Greenpeacen sivuilla
Orlando (romaani)

**Orlando** on Virginia Woolfin vuonna 1928 ilmestynyt romaani. Teoksen on suomentanut Kirsti Simonsuuri vuonna 1984. Romaanin pohjalta on tehty samanniminen elokuva vuonna 1992.

Orlandoa pidettiin aikanaan kuvauksena Virginia Woolfin ystävästä Vita Sackville-Westistä. Myöhemmin sitä on tulkittu feministisenä tutkielmana sukupuolesta ja naiskirjailijoiden asemasta.

Romaani kertoo nuoren aatelismiehen Orlandon tarinan 1500-luvun lopulta 1900-luvun alkuun. Kertomuksen aikana sankari itse vanhenee vain 36-vuotiaaksi ja muuttuu miehestä naiseksi. Orlandon elämän läpäiseviä teemoja ovat muun muassa hänen halunsa tulla kirjailijaksi, suhde luontoon ja kotipaikkaan niin maaseudulla kuin kaupungissa, sekä minuuden etsintä. Teos on runsas ja nopeatahtinen ja koostuu monista aineksista: se yhdistää fantasiaa, historiankirjoitusta ja elämäkertaa, ja sitä on mahdollista lähestyä monista eri näkökulmista. Sitä pidetään usein Woolfin helpoimmin lähestyttävänä työnä, ehkä aiheensa ja parodisen tyylinsä vuoksi, ja myös Woolf itse piti sitä kevyempänä työnä vakavamman proosan välissä.

## Lähteet

## Kirjallisuutta
* 
*
Prototyyppipohjainen ohjelmointi

**Prototyyppipohjainen ohjelmointi** () on eräs olio-ohjelmointiin liittyvistä ohjelmointiparadigmoista.

Prototyyppipohjaiset ohjelmointikielet tukevat monia olio-ohjelmoinnin piirteitä, kuten kapselointia, jäsenmuuttujien ja metodien määrittelyä ja oliokielien tapaista jäsenmuuttujien ja metodien käyttöä. Tärkeimpänä erona normaaliin olio-ohjelmointiin on varsinaisien luokkamäärityksien puuttuminen. Luokan mukaiset oliot luodaan joko rakentajafunktion tai -metodin avulla tyhjästä tai kloonaamalla olemassa oleva olio. Toiminnallisuuden uudelleenkäyttö (perintä) tapahtuu kloonaamalla toinen olio, joka toimii uuden olion ”prototyyppinä”.

Prototyyppipohjaisia ohjelmointikieliä ovat muun muassa JavaScript, Lua, Self ja Io. 

## Katso myös
*Luokkapohjainen ohjelmointi (kontrasti)
Pekka Simola

**Pekka Simola** (1. tammikuuta 1920 Turku – 31. elokuuta 2014 Somero) oli suomalainen pituushyppääjä.

Simola voitti pituushypyn Suomen mestaruuden vuosina 1943, 1944, 1945, 1947 ja 1948 sekä hopeaa vuonna 1946 ja pronssia 110 metrin aitajuoksussa vuonna 1945. Hän edusti Suomea maaotteluissa 19 kertaa vuosina 1938–1950. Simola edusti Turun Urheiluliittoa. Simola hyppäsi ennätyksensä 740 senttimetriä vuosina 1939 ja 1943.

Urheilu-uransa jälkeen lakimieheksi valmistunut Pekka Simola toimi Humppilassa pankinjohtajana, lakimiehenä, kunnallispolitikkona ja maanviljelijänä.

## Lähteet
*

### Viitteet
Halimat Ismaila

**Halimat Ismaila** (s. 3. heinäkuuta 1984 (IAAF:n mukaan 13. heinäkuuta) Ilorin, Kwara) on nigerialainen pikajuoksija.

Ismaila oli Ateenan olympialaisissa 2004 mukana Nigerian joukkueessa, joka karsiutui 4 × 400 metrin viestijuoksussa ajalla 3.30,78. Pekingin olympialaisissa 2008 hän karsiutui 100 metrin juoksun henkilökohtaisen kilpailun alkuerissä ajalla 11,72, ja oli mukana Nigerian pikaviestijoukkueessa. Joukkue sijoittui alun perin kolmanneksi ajalla 43,04, mutta nousi myöhemmin olympiahopealle kun edelle sijoittunut Venäjän joukkue hylättiin vuonna 2016. Seuraavana vuonna Ismaila karsiutui Berliinin MM-kisoissa 100 metrin alkuerissä.

Ismaila opiskeli Teksasin Yliopiston El Pason instituutissa. Hänen vanhempansa ovat Jatto ja Shaade Ismaila. Hänellä on neljä veljeä ja kolme siskoa. Hän on 158 senttimetriä pitkä ja painoi aktiiviaikoinaan 56 kilogrammaa.

## Henkilökohtaiset ennätykset

### Ulkoradat
* 100 metrin juoksu: 11,31 (2008)
* 200 metrin juoksu: 23,38 (2009)
* 400 metrin juoksu: 52,22 (2004)

### Sisäradat
* 60 metrin juoksu: 7,32 (2008)

## Lähteet
Kanzi

**Kanzi** (1980–2025) oli bonobo eli kääpiösimpanssi, joka oli koko elämänsä ajan primatologi Sue Savage-Rumbaughin tutkimuskohteena. Kanzi syntyi vuonna 1980 Emory-yliopistossa Yhdysvaltojen Georgiassa. Sieltä se muutti Georgian osavaltionyliopistoon ja vuonna 2005 ihmisapinoiden tutkimuskeskukseen Iowaan, kun Savage-Rumbaugh siirtyi työskentelemään siellä. Tutkijoiden mukaan Kanzi osoitti parempia kielellisiä taitoja kuin mikään muu eläin.

Kanzi ymmärsi useita sanoja ja osasi toimia sille annettujen ohjeiden mukaan. Kun sille sanottiin esimerkiksi ”Kanzi, anna omenan kuva!”, se antoi omenan kuvan hoitajalleen. Kanzi tunsi noin 800 eri sanaa. Se oppi sanoja omatoimisesti, kun sen emolle opetettiin sanoja. 

Kanzi tuotti myös erilaisia ääniä, ja tutkijat olivat kiinnostuneita saamaan selville, voidaanko niitä pitää puhuttuna kielenä. On kiistanalaista, ymmärtääkö apina sanojen merkityksen vai onko tietty ääntely vain temppu, jolla saadaan haluttu vaikutus, kuten hoitaja antamaan herkkuja.

## Lähteet

## Aiheesta muualla

* Kanzi Sue Savage-Rumbaugh esittelee Kanzin taitoa äänen ja kuvien avulla
* Kanzi: The Ape at the Brink of the Human Mind Savage-Rumbaughin kirjan arvostelu
Virgen del Rocíon rautatieasema

**Virgen del Rocíon rautatieasema** on vuonna 1992 avattu pääosin lähijunien käytössä oleva rautatieasema Sevillassa Andalusiassa. Asema on saanut nimensä läheisestä Hospital Universitario Virgen del Rocío -sairaalasta.

Sevillan Cercanías-lähijunajärjestelmän linjat C-1, C-4 ja C-5 kulkevat Virgen del Rocíon aseman kautta. Kaukojunista ainoastaan Jaenin ja Cádizin väliä Sevillan kautta liikennöivä Media Distancia -vuoro 65 pysähtyy asemalla.

Sevillan metron suunnitteilla olevan linjan 4 on tarkoitus kulkea Virgen del Rocíon kautta.
Anatole Milandou

**Anatole Milandou** (s. 18. maaliskuuta 1946) on brazzavillenkongolainen roomalaiskatolinen arkkipiispa. Hänet vihki papiksi Brazzavillen arkkihiippakuntaan Emile Biayenda 23. kesäkuuta 1974. Hänet nimitettiin 22. heinäkuuta 1983 Brazzavillen vihkipiispaksi ja Capran titulaaripiispaksi. Piispaksi vihkiminen seurasi 28. elokuuta. Pääkonsekraattorina toimi Marie Élie Etchegaray, jota avustivat Georges-Firmin Singha ja Barthélémy Batantu.

Milandou sai 3. lokakuuta 1987 nimityksen Kinkalan hiippakunnan piispaksi ja 23. tammikuuta 2001 Brazzavillen arkkipiispaksi.

## Lähteet
Victor Abagna Mossa

**Victor Abagna Mossa** (s. 18. kesäkuuta 1946 Makoua) on brazzavillenkongolainen roomalaiskatolinen piispa. Hänet vihittiin papiksi  29. joulukuuta 1974 ja nimitettiin Owandon hiippakunnan piispaksi 11. helmikuuta 2011. Piispaksi vihkiminen seurasi 26. maaliskuuta. Pääkonsekraattorina toimi Laurent Monsengwo Pasinya, jota avustivat Stanislas Marie Georges Jude Lalanne ja Jan Romeo Pawłowski. Abagna Mossa asetettiin virkaansa 3. huhtikuuta.

## Lähteet
Bruno Kouamé

**Bruno Kouamé** (16. joulukuuta 1927 – 17. toukokuuta 2021) oli norsunluurannikkolainen roomalaiskatolinen piispa. Hänet vihittiin papiksi 8. heinäkuuta 1956 ja nimitettiin Abengouroun hiippakunnan piispaksi 26. maaliskuuta 1981. Piispaksi vihkiminen seurasi 31. toukokuuta. Pääkonsekraattorina toimi Bernard Yago, jota avustivat Justo Mullor García ja Lucien Monsi-Agboka.

Kouamé jäi eläkkeelle 21. marraskuuta 2003.

## Lähteet
Jean-Jacques Koffi Oi Koffi

**Jean-Jacques Koffi Oi Koffi** (s. 22. maaliskuuta 1962) on norsunluurannikkolainen roomalaiskatolinen piispa. Hänet vihittiin papiksi Abengouroun hiippakuntaan 4. elokuuta 1990 ja nimitettiin saman hiippakunnan piispaksi 21. marraskuuta 2003. Piispaksi vihkiminen seurasi 21. joulukuuta. Pääkonsekraattorina toimi Bruno Kouamé, jota avustivat Mario Zenari ja Paul Dacoury-Tabley.

3. tammikuuta 2009 Koffi Oi Koffi sai nimityksen San Pedro-en-Côte d'Ivoiren hiippakunnan piispaksi.

## Lähteet
Pajulahti (täsmennyssivu)

**Pajulahti** voi tarkoittaa seuraavia: 

* Pajulahden koulu, alakoulu Nilsiässä Kuopiossa 
* Liikuntakeskus Pajulahti, urheiluopisto Nastolassa

* Kylät, kartanot tai asutusnimet: 
** Pajulahti, kylä Nilsiässä Kuopiossa
** Pajulahti, Virolahdella 
** Pajulahti, Suomenniemellä 
** Pajulahti, Tottijärvellä 
** Pajula (tai Pajulahti), Kuhmalahdella 
** Pajulahti, Kivilahdessa 
** Pajulahti, Jämsässä 
** Pajulahti, Kauhavan Huhmarkoskella 
** Pajulahti, Kaarinan Yltöisissä 

* Järvet, rannat tai lahdet:
** Pajulahti, Onkivedellä 
** Pajulahti, Oulunsalossa  
** Pajulahti, Salosaaressa 
** Pajulahti, Ruoveden Myllyjärvellä
** Pajulahti, Kiimasjärvellä 
** Palavanpajulahti, Ylöjärven Näsijärvellä

* Pajulahti, sukunimenä:
** Arttu Pajulahti (s. 1991), suomalainen pituushyppääjä
** Matti Pajulahti, suomalainen näyttelijä
** Minna Pajulahti, suomalainen fitness- ja voimaurheilija ja valmentaja
Sevilla-Santa Justan rautatieasema

**Sevilla-Santa Justan rautatieasema** on Sevillan päärautatieasema, jonka kautta kulkevat kaikki Sevillaan liikennöitävät kauko- ja lähijunat. Asema on Andalusian vilkkain ja koko Espanjan kolmanneksi vilkkain rautatieasema Madridin Atochan ja Barcelonan Santsin jälkeen. Asemaa ylläpitää Administrador de Infraestructuras Ferroviarias.

Asema rakennettiin vuosien 1987 ja 1991 välillä. Uusi asema mahdollisti riittävän liikenteen vuoden 1992 Sevillan maailmannäyttelyä varten.

Asemalta on Renfen Media Distancia -kaukojunayhteydet Cadizin, Córdoban, Jaénin, Malagan, Almerían, Méridan ja Huelvan suuntiin. Malagaan ja Córdobaan pääsee myös nopeammilla Avant-junilla. Barcelonaan ja Madridiin on huippunopeat AVE-yhteydet. Sevillan Cercanías-lähijunajärjestelmän kaikki linjat kulkevat Santa Justan aseman kautta.

Sevillan metron suunnitteilla olevan linjan 2 on tarkoitus kulkea Santa Justan aseman kautta.

Tiedosto:Sevilla2005Julio 049.jpg|AVE-junia Sevillassa
Tiedosto:Sevilla2005Julio 051.jpg|Aseman julkisivu
Tiedosto:Station Sevilla-Santa Justa 15-03-2011 15-09-04.JPG|Aseman sisätiloja


## Aiheesta muualla

*Asema Adifin sivuilla
Lansing Capital Regionin kansainvälinen lentoasema

**Lansing Capital Region kansainvälinen lentoasema** (, ) on kansainvälinen lentoasema viisi kilometriä luoteeseen Lansingin kaupungin liikekeskuksesta Michiganissa Yhdysvalloissa. Lentoasemalla on kolme kiitotietä ja yksi matkustajaterminaali. Lentoaseman avattiin 14. heinäkuuta 1928. Lentoaseman toiminnasta vastaa Capital Region Airport Authority. Lentoaseman kautta kulki 656 703 matkustajaa vuonna 2000. Lentoaseman kautta kulki 389 600 matkustajaa vuonna 2012.

## Lentoyhtiöt ja kohteet
* Allegiant Air (Orlando-Sanford)
* Apple Vacations in operoimana Sun Country Airlines (Cancún [kausittainen], Puerto Vallarta [kausittainen], Punta Cana [kausittainen])
* Delta Connection in operoimana Chautauqua Airlines (Detroit [kausittainen])
* Delta Connection in operoimana Pinnacle Airlines (Detroit, Minneapolis/St. Paul)
* Delta Connection in operoimana SkyWest Airlines (Detroit [kausittainen], Minneapolis/St. Paul [kausittainen])
* Sun Country Airlines (Las Vegas [kausittainen], Minneapolis/St. Paul, Orlando [kausittainen], Washington-National)
* United Express in operoimana ExpressJet (Chicago-O'Hare)
* United Express in operoimana SkyWest Airlines (Chicago-O'Hare [kausittainen])

### Rahtiyhtiöt
* Air Cargo Carriers
* Ameriflight
* Martinaire
* UPS Airlines (Louisville)

## Kuvagalleria

Lansing Capital Region International Airport Terminal Parking Lot.jpg|Lennonjohtotorni
Lansing Capital Region International Airport Terminal Drive 1.jpg|Matkustajaterminaalia
CapitalRegionInternationalFAADiagram.pdf|Lentokenttäalueen pohjapiirros


## Lähteet

## Aiheesta muualla

*Lansing Capital Region kansainvälinen lentoasema – virallinen kotisivu
*
Kirjailijaliitto

**Kirjailijaliitto** voi tarkoittaa seuraavia asioita:

* Suomen Kirjailijaliitto
* Euroopan Kirjailijaliitto
* Neuvostoliiton kirjailijaliitto
Masalan kirkko

**Masalan kirkko** on Kirkkonummen Masalassa sijaitseva Kirkkonummen seurakuntayhtymän kirkko. Masalan kirkko on nimetty myös **Matteuksen kirkoksi** apostoli Matteuksen mukaan. Se on uuden vuosituhannen ensimmäinen uusi kirkko Suomessa ja sen on vihkinyt käyttöön Helsingin piispa Eero Huovinen 13. helmikuuta 2000. Kirkon on suunnitellut arkkitehti Erkki Pitkäranta ja sen luontoa ja pyhyyttä kuvaavat taideteokset ovat Pitkärannan ja taiteilija Jan-Erik Anderssonin yhteistyötä. Kirkko on pieni ja moderni kirkko, jossa on kirkkosalin lisäksi kuitenkin muitakin seurakuntatiloja. 

## Lähteet

## Aiheesta muualla

*Masalan kirkon virtuaaliesittely Kirkkonummen seurakuntayhtymän  sivuilla
Kazanin federaatioyliopisto

**Kazanin (Volgan alueen) federaatioyliopisto** () on Venäjällä, Tatarstanin pääkaupungissa Kazanissa sijaitseva suuri yliopisto. Vuonna 2010 perustettu yliopisto jatkaa maineikkaan Kazanin valtionyliopiston (*Kazanski gosudarstvennyi universitet*, *KGU*) perinnettä. Yliopistossa tunnetusti opiskelivat muun muassa Vladimir Lenin ja Leo Tolstoi.

## Historia
Kazanin yliopisto on Venäjän toiseksi vanhin yliopisto. Se perustettiin vuonna 1804 Kazanin keisarillisena yliopistona Aleksanteri I:n määräyksestä. Yliopiston maineikkain opiskelija lienee ollut Vladimir Ujanov (Lenin). Myös Leo Tolstoi opiskeli siellä.

Vuonna 1918 yliopiston nimeksi tuli Kazanin valtionyliopisto ja Leninin kuoltua (1924) se nimettiin V. I. Uljanov-Leninin Kazanin valtionyliopistoksi (КГУ имени В. И. Ульянова-Ленина) vuonna 1925. Tämä nimi yliopistolla oli Neuvostoliiton hajoamisen jälkeenkin vuoteen 2010.

Yliopiston varhaisia rehtoreita (1827–1846) oli epäeuklidisen geometrian kehittäjänä tunnettu matemaatikko Nikolai Lobatševski. Kazanin yliopistoa on pidetty orgaanisen kemian syntypaikkana Aleksandr Butlerovin, Vladimir Markovnikovin ja Aleksandr Arbuzovin ansiosta, ja paramagneettisen elektroniresonanssin syntypaikkana Jevgeni Zavoiskin takia.

Kazanin yliopiston tähtitieteellisistä observatorioista tuli Unescon maailmanperintökohde vuonna 2023.

## Opetus
Kazanin federaatioyliopistossa on 17 tiedekuntaa ja 105 ainelaitosta. Päätoimisia opiskelijoita on noin 14&nbsp;000 ja opettajakuntaa 1&nbsp;150. Yliopiston rehtorina toimii Lenar Safin (2022–2027).

## Lähteet

## Aiheesta muualla

* Kazan (Volga region) Federal University  Viralliset sivut 
* Museum of History of Kazan University
Eirik Arnkil

**Jarl Eirik Fritjof (J. E.) Arnkil** (7. kesäkuuta 1916 Oulu – 7. elokuuta 2011 Helsinki) oli Metsähallituksen ylijohtaja ja metsäneuvos.

## Henkilöhistoria
Arnkil valmistui ylioppilaaksi Jyväskylän yhteislyseosta vuonna 1934 ja suoritti asepalveluksensa kenttätykistössä. Hän aloitti metsäalan opinnot Helsingin yliopistossa syksyllä 1935 ja valmistui metsänhoitajaksi keväällä 1938. Hän osallistui talvisotaan Laatokan Karjalassa ja jatkosotaan Rukajärven suunnalla. Arnkil haavoittui syksyllä 1941 ja toimi myöhemmin patterin päällikkönä. Hän oli sotilasarvoltaan majuri.

Vuodet 1939–1955 Arnkil työskenteli A. Ahlström Oy:n palveluksessa Kainuussa ja Pohjois-Savossa ja siirtyi sitten metsähallintoon hankintatekniikan ylitarkastajaksi Rovaniemelle. Vuonna 1967 hän aloitti metsähallituksen valtionmetsien ylijohtajana Helsingissä. Hän jäi eläkkeelle vuonna 1980.

Arnkil oli erityisesti puunkorjuun ja metsäteknologian asiantuntija. Hän järjesti koulutusta ja kirjoitti aiheesta kirjoja ja artikkeleita. Arnkil hoiti useita alaan liittyviä luottamustehtäviä ja istui muun muassa Metsänhoitajaliiton hallituksessa ja toimi Suomen Metsätieteellisen Seuran puheenjohtajana.

Arnkil oli metsänhoitajasukua. Hänen isänsä Jarl Arnkil ja setä, metsäneuvos Gunnar Arnkil toimivat metsäpäällikköinä eri yrityksissä. Arnkilin veli Rolf Arnkil työskenteli ylimetsänhoitajana Kymi Oy:ssä. Myös Arnkilin nuorin poika ja tämän puoliso ovat metsänhoitajia.

## Julkaisuja
* *Kokemuksia puutavaran kuljetuksesta pyörätraktoreilla*, 1951
* *Keli-hevosvarsiteiden hoitokaluston käyttöohjeita*, 1952
* *Puutavaran kuljetusta varten rakennettavat talvitiet*, 1957
* *Traktorireki M/Hirvas*, 1959
**Metsätyövoiman määrä ja rakenne vuosina 1940–1990*, teoksessa *Metsätyön murrosvuodet* (Koliprint, 1992, )
* *Sotapäiväkirja jatkosodan ajalta Rukajärven suunnalta 1941–1944*, 2002

## Lähteet
Rimi Sen

**Rimi Sen** (oik. **Shubhomitra Sen**, s. 21. syyskuuta 1981 Kalkutta, Länsi-Bengali) on intialainen entinen näyttelijä. Hän näytteli pääasiassa hindinkielisissä elokuvissa.

## Kohu
Vuonna 2006 Sen esitti Internet-haastattelussa rasistisen kommentin mustista afrikkalaisista. Hän sanoi: ”Näyttelen elokuvassa herttaista ja kaunista tyttöä. Eniten pidän elokuvassa siitä, että vaikka siinä on neljä sankaria, minä olen ainoa sankaritar. Rohit Shetty on loistava ohjaaja. Hän saa mustan afrikkalaisenkin näyttämään kauniilta.” Ihmisoikeusjärjestöt ja rasisminvastaiset järjestöt Intiassa ja ulkomailla tuomitsivat Senin kommentin.

## Filmografia

## Lähteet

## Aiheesta muualla

*
Misfits (täsmennyssivu)

**Misfits** voi tarkoittaa jotakin seuraavista:

* Misfits, yhdysvaltalainen punkrockyhtye
* *[[Misfits (albumi)|Misfits]]*, The Kinksin albumi
* Misfits, brittiläinen televisiosarja
* *[[Sopeutumattomat]]* (engl. *The Misfits*), yhdysvaltalainen elokuva
* The Misfits, kuvitteellinen yhtye Jem-televisiosarjassa
Wein

**Wein** on muun muassa seuraavien henkilöiden sukunimi:

* Berel Wein (s. 1934), yhdysvaltalainen ortodoksijuutalainen rabbi ja juutalaisten historian tutkija
* Eva Wein, oik. *Pirkko Saisio* (s. 1949), suomalainen kirjailija
* George Wein (1925–2021), yhdysvaltalainen jazzpianisti ja -laulaja
* Kurt Wein (1883–1968), saksalainen kasvitieteilijä
* Len Wein (1948–2017), yhdysvaltalainen sarjakuvakäsikirjoittaja ja -toimittaja
* Martin Wein (1925–2010), saksalainen toimittaja, kääntäjä ja kirjailija
Haapajärven kirkko (Kirkkonummi)

**Haapajärven kirkko** on Kirkkonummen Haapajärvellä oleva Kirkkonummen seurakuntayhtymän kirkko. Se on päätytornillinen ristikirkko. Tämä pieni punamullattu kyläkirkko on alun perin rakennettu pitäjän kaukaisten pohjoisosien suomalaisten kirkoksi. Porkkalan vuokra-aikana 1944–1956 se oli seurakunnan pääkirkko, koska Kirkkonummen kirkko oli vuokra-alueella.

Kirkkonummen pohjoisosissa asui jo 1600-luvulla paljon suomalaisia, joilla ei kuitenkaan ollut omaa kirkkoa. Parantaakseen jumalanpalvelusolojaan kyläläiset tekivät aloitteen, jonka seurauksena 1700-luvulla määrättiin, että Kirkkonummen pappien oli matkustettava pitämään pohjoisosien suomalaisille jumalanpalvelus suomen kielellä. Asukkaiden oli huolehdittava papin majoituksesta ja muusta ylöspidosta sekä osittain kuljetuksesta, liikenneyhteydet olivat tuolloin vaikeat. Vuonna 1749 kyläläiset saivat luvan rakentaa oman kirkon ja jo samana vuonna valmistui ensimmäinen kirkko Haapajärven rantaan. Ajan kuluessa tulviva järvivesi vaurioitti kirkkoa. Tulipalo aiheutti lisää vahinkoa ja uusi kirkko rakennettiinkin kuivemmalle maalle talkoovoimin pääosin lähiseudun asukkaiden lahjoittamista rakennustarpeista. Jumalanpalvelukset nykyisessä kirkossa alkoivat 1823.

Kirkonkello on vuodelta 1993 ja sitä soitetaan käsin. Urut ovat vuodelta 1975, ne on valmistanut Veikko Virtasen urkurakentamo. Alkuperäiset urut olivat poljettavat saksalaiset urut.

Kellotapuli on hiukan muuta kirkkoa nuorempi. Ensimmäinen kirkonkello oli vuodelta 1849, se jouduttiin vaurioituneena uusimaan.

Kirkossa järjestetään jumalanpalvelus kesäkuukausina joka sunnuntai. Talviaikaan kirkko on käytössä 1. adventista loppiaiseen ja pääsiäisen tienoilla palmusunnuntaista pääsiäispäivään.

## Lähteet

## Aiheesta muualla

*
Pyhän Pietarin veljeskunta

**Pyhän Pietarin veljeskunta** tai Pyhän Pietarin pappisveljistö (; lyhenne: *F.S.S.P.*) on katolinen papillinen veljeskunta joka elää pienissä yhteisöissä ja levittävät evankeliumia saarnaamalla,  opettamalla, nuorisotyöllä ja järjestämällä pyhiinvaelluksia ja retrettejä. Pietarin veljeskunta perustettiin Hauteriven luostarissa, Sveitsissä 18. lokakuuta vuonna 1988 ja erityisen tunnusomaista veljeskunnalle on ollut vanhan roomalaisen liturgian vietto 1962 messukirjan mukaan, eli tridentiininen messu. Tähän on liittynyt myös  gregoriaanisen kirkkolaulun ja sakraali polyfonian vaaliminen.

Veljeskunnan pappeja vaikuttaa pysyvästi Ranskassa, Italiassa, Isossa-Britanniassa, Saksassa, Sveitsissä, Itävallassa, Yhdysvalloissa, Kanadassa, Nigeriassa, Beninissä ja Australiassa. Suomessa ja Ruotsissa veljeskunnalla ei ole vielä säännöllistä toimintaa. 24. lokakuuta 2016 sääntökunnalla oli 270 pappia, 23 diakonia ja 132 ei-diakonia seminaristia, joiden keski-ikä oli 37 vuotta. Suurin osa jäsenistä on yhdysvaltalaisia (140), ranskalaisia (114) ja saksalaisia (51). Järjestön ensimmäinen seminaari on Wigratzbadissa, Saksassa ja toinen 1993 perustettu Nebraskan Dentonissa, Yhdysvalloissa,  

Veljistön aikaisempia johtajia ovat isä Josef Bisig ja isä Arnaud Devillers nykyisen ollessa isä John Berg.      

Muita tridentiinistä messua viettäviä järjestöjä ovat vuonna 1988 muodostettu *Filii Sanctissimi Redemptoris* (F.S.S.R.)*,* vuonna 1990 muodostettu *Institutum Christi Regis Summi Sacerdotis* (I.C.R.S.S.) ja vuonna 2002 muodostettu *Administratio Apostolica Personalis Sancti Ioannis Mariae Vianney*. 

## Lähteet

## Aiheesta muualla

* Our Lady of Guadalupe Seminary – Seminaari Yhdysvaltojen Nebraskassa 
* Pyhän Pietarin veljeskunta – Kansainvälinen internet sivusto
* Pyhän Pietarin pappisveljeskunnan Suomen apostolaatti – Veljeskunnan toimintaa Suomessa
Phocaea

**Phocaea** voi viitata seuraaviin:

* Fokaia (lat. *Phocaea*), antiikin aikainen kaupunki Jooniassa
* 25 Phocaea, päävyöhykkeen asteroidi
* Phocaea-ryhmä, pikkuplaneettaryhmä pääasteroidivyöhykkeellä.
Nokia 101

**Nokia 101** on elokuussa 2011 julkaistu ja lokakuussa 2011 myyntiin tullut matkapuhelinvalmistaja Nokian valmistama Series 30 -käyttöjärjestelmällä toimiva matkapuhelin. Se on DualSIM-puhelin, eli siinä on paikat kahdelle SIM-kortille (asetukset saa viidelle eri SIM-kortille). Nokia 101:n hintaluokka on noin 25 euroa, joten se on yksi halvimmista Nokian matkapuhelimista.

Nokia 101 mallinimi on ollut tässä artikkelissa mainittua puhelinta aiemminkin käytössä vuonna 1992 julkaistussa NMT-puhelinmalissa.

## Tietoja
### Käyttöverkot
* EGSM 900/1800

### Mitat
* Pituus × leveys × paksuus: 110 × 46 × 15 mm
* Paino: 70 grammaa

### Näyttö
* Halkaisija: 1,8 tuumaa
* Resoluutio: 128 × 160
* 65 536 väriä
* Tekniikat: TFT

### Muisti
* 500 nimipaikkaa osoitekirjassa
* Tilaa enintään 250 viestille
* MicroSD-muistikorttipaikka (tuki enintään 16 Gt korteille)

### Virranhallinta
* 2 mm latausliitäntä
Intian markkinat:
* 1&nbsp;020 mAh BL-5CD-akku (Li-Ion)
* Valmiusaika: noin 770 tuntia
* Puheaika: 8 ½ tuntia
Muu maailma:
* 850 mAh BL-5CB-akku (Li-Ion)
* Valmiusaika: n. 600 tuntia
* Puheaika: noin 6 ½ tuntia

### Ääniominaisuudet
* Tuetut audioformaatit: MP3
* 3,5 mm audioliitäntä

### Muut sovellukset
* Kalenteri, Kontaktit-sovellus, puhuva herätyskello, muistio, laskin ja taskulamppu
* Esiasennettuna 20 eri teemaa
* Esiladattuja pelejä

### Muuta
* Näppäimet:
** Numeerinen näppäimistö
** Navi-näppäin
** Soittonäppäin ja virta/lopetusnäppäin
* Värivaihtoehdot: musta ja punainen

## Lähteet
* Nokia 101 - GSMArena 
* Nokia 101 specifications - Nokia Europe 
* Nokia julkisti mallit 100 ja 101 - tietoviikko.fi  
* Nokian uutuudet 100 ja 101: "Kaikkien aikojen halvimmat nokialaiset" - Tekniikka & Talous 
* Nokia 101 NMT 

## Aiheesta muualla
* Käyttöohjeet
Phocaea-ryhmä

**Phocaea-ryhmä** on asteroidiryhmä Marsin ja Jupiterin välisellä asteroidivyöhykkeellä. Ryhmän asteroidit kiertävät Aurinkoa kiertoradoilla, joiden inklinaatio on suuri (sin(i) > 0,3). Useat Phocaea-ryhmän asteroideista ovat Marsin radan leikkaajia. Täten ne erottuvat Hungaria-ryhmän kappaleiden tavoin useimmista muista päävyöhykkeen asteroideista. Phocaea-ryhmä on saanut nimensä 25 Phocaean mukaan. Kuten Hungaria-ryhmän kohteet Phocaea-ryhmänkin kappaleet eivät ole syntyneet yhden kappaleen hajotessa palasiin, mikä on päävyöhykkeen asteroidien ryhmien tavallinen syntytapa.

Samalla alueella on myös asteroidiin 6246 Komurotoru liittyvä rykelmä.

## Katso myös
*Hilda-ryhmä
*Hungaria-ryhmä
*Plutinot

## Lähteet
*JPL Small-Body Database Browser: 25 Phocaea 
*Kiyotsugu Hirayama and His Families of Asteroids 
*2. Asteroids and meteorites  
*Finding Asteroids In Space 

### Viitteet
Kituro Rugby Club

**Kituro Rugby Club** on belgialainen rugbyseura, joka toimii Schaerbeekissä Brysselissä. Se perustettiin vuonna 1961.
## Saavutukset
* Belgian mestari: 1967, 1996, 2009, 2011.
* Belgian Cup -voittaja: 1969, 1977, 1981, 1983, 1993, 1998.

## Aiheesta muualla

* Seuran kotisivut
Ruotsin vapaussota

**Ruotsin vapaussota** (myös **Ruotsin sisällissota** ja **Kalmarin sisällissota**) oli ruotsalaisten kansannousu Kalmarin unionin hallitsija Kristian II:ta vastaan. Sotaa käytiin vuosina 1520–1523 ja sen seurauksena Ruotsi irtautui kokonaan Kalmarin unionista.

## Tapahtumat
Vuonna 1520 Kalmarin unionin hallitsija Kristian II yritti palauttaa asemansa Ruotsin kuninkaana Tanskan armeijan avulla. Kristian hyökkäsi Ruotsiin ja valtasi maan, mukaan lukien Itämaan, eli Suomen. Kristianin haastaja, Ruotsin valtionhoitaja Sten Sture nuorempi kuoli Bogesundin taistelussa saamiinsa vammoihin. Sturen kuoleman jälkeen Ruotsin hallinto hajosi ja valtiopäivät joutuivat tunnustamaan Kristianin kuninkaaksi. Vastarinta loppui ja Kristian kruunattiin Ruotsin kuninkaaksi 5. marraskuuta 1520. Kolme päivää myöhemmin hän pani toimeen Tukholman verilöylyn, jossa teloitettiin suuri määrä Kristiania vastustaneita Ruotsin yläluokan jäseniä.

Ruotsissa alkoi kansannousu reaktiona Tukholman verilöylyyn. Kansannousun johtoon nousi tanskalaisten vankeudesta paennut Kustaa Vaasa, jonka isä ja lanko oli teloitettu. Hän johdatti Taalainmaan talonpojat tanskalaisten vastaiseen kapinaan. Kansannousu laajeni, kun Kustaa saavutti menestystä. Hän eteni Uppsalan kautta piirittämään Tukholmaa. Valtiopäivät julistivat Kustaan Ruotsin vapauttajaksi ja hallitsijaksi elokuussa 1521. Vuonna 1523 Kristian menetti asemansa Ruotsin ja Tanskan kuninkaana. Kustaa Vaasa nousi Ruotsin kuninkaaksi, julisti Suomen kuuluvan Ruotsiin ja Kalmarin unioni hajosi lopullisesti.

Vuonna 1524 Kustaa ja Tanskan kuningas Fredrik I tapasivat sopiakseen erimielisyydet. Blekinge palautettiin Tanskalle ja erillinen lautakunta asetettiin sovittelemaan muita erimielisyyksiä.

## Lähteet
*
Gustaf-Adolf Lundell

**Gustaf-Adolf Lundell** (9. marraskuuta 1874 Turku – 14. huhtikuuta 1944 Helsinkii) oli suomalainen ruotsin kielellä kirjoittanut kirjailija.

## Teoksia
* *Solglim och Månevit : saga*. Schildts ungdomsböcker 29.          Schildt, Helsingfors 1938
* *En gammal herrgård : en diktcykel*.     Författaren, Borgå 1939

## Lähteet
*
Tenbun-kausi

**Tenbun** (), myös **Tenmon**, on japanilainen aikakausinimi (*nengō*), jota käytettiin heinäkuusta 1532 ja lokakuuhun 1555. Tuolloin Japanin keisarina oli Go-Nara. Tenbun-kautta edelsi Kyōroku-kausi ja seurasi Kōji-kausi. 

Vuonna 1547 Japanin ja Korean Joseon-dynastian välillä solmittiin niin kutsuttu ”Tenbun-sopimus”, jolla maiden välinen kauppa aloitettiin uudelleen mutta rajoitettiin yhteen korealaiseen satamaan, Busaniin, ja Sō-klaanille annettiin lupa lähettää Koreaan 25 alusta vuodessa. Kaupankäynti oli keskeytynyt wakō-merirosvojen toiminnan vuoksi.

## Lähteet
Toimi Nieminen

**Toimi Armas Nieminen** (25. heinäkuuta 1906 Saarijärvi – 18. kesäkuuta 1957 Saarijärvi) oli suomalainen näytelmäkirjailija.

## Teoksia
* *Umpimähkään* : kolminäytöksinen huvinäytelmä. Seuranäytelmiä 283.       Karisto 1926
* *Onnenraha* : 1-näytöksinen huvinäytelmä. Kansanvallan näytelmistö 9.      Helsinki 1930

## Lähteet
*
Sofie Bonnevie

**Sofie Elisabeth Bonnevie** (o.s. *Strömer*, 7. toukokuuta 1853 Oulu – 6. toukokuuta 1944 Bergen, Norja) oli suomalainen ruotsin kielellä kirjoittanut lastenkirjailija.

Bonnevien vanhemmat olivat kultaseppä Metrus Strömer och Emilia Charlotta Carlson. Hän kävi Oulun tyttökoulun. Hän kirjoitti ainoastaan yhden kirjan, joka oli lastenkirja *Ingrid och hennes skyddslingar*. Kirja sai ''Hufvudstadsbladetissa'' vuonna 1915 kiittävän arvion. Kirja on suunnattu noin 5–8-vuotiaille, ja se kertoo tytöstä, joka ottaa eläimiä kasvattilapsikseen. Arvostelija pitää sitä erityisen sopivana lapsille ja kiittää samalla Henry Bonnevien kuvitusta ansiokkaaksi.

Bonnevie oli laulaja ja laulunopettaja, ja hänet kiinnitettiin 1873 Suomalaiseen oopperaan, kuten hänen sisarensa Emmy Achtékin. Hän esiintyi siellä kaksi vuotta, ja hänen roolejaan olivat muun muassa Azucena *[[Trubaduuri (Verdin ooppera)|Trubaduurissa]]*, Adalgisa *[[Norma (ooppera)|Normassa]]*, Lady Pamela *[[Fra Diavolo (ooppera)|Fra Diavolossa]]*, Anna *[[Taika-ampuja|Noita-ampujassa]]*. Avioiduttuaan norjalaisen insinöörin Donald Campbell Mackey Bonnevien kanssa hän muutti Norjaan ja jatkoi sielläkin laulajanauraa mutta lähinnä toimi laulunopettajana. Palattuaan sittemmin Suomeen hän työskenteli lääkintävoimistelijana ja hierojana Helsingissä ja Naantalissa.

## Teokset
* *Ingrid och hennes skyddslingar: berättelse för barn*; kuvitus Henry Bonnevie. Holger Schildt, Borgå 1915

## Lähteet
Linda Forsström

**Linda Forsström** (25. joulukuuta 1867 Helsinki – 3. helmikuuta 1941 ) oli suomalainen ruotsin kielellä kirjoittanut näytelmäkirjailija.

## Teoksia
* *Baggismors sommargäster : dramatiskt skämt i tre avdelningar på Helsinge mål*. Svenska Teaterföreningens i Finland teaterbibliotek 3.       Helsingfors 1926        

## Lähteet
*
Andrée Krogius

**Andrée Eva Louise Krogius** (4. elokuuta 1888 Amiens, Ranska – 4. elokuuta 1940 Helsinki) oli suomalainen ruotsin kielellä kirjoittanut kirjailija joka käytti nimimerkkiä **Maud Morris**.

## Teoksia
Omalla nimellä : 
* *Boken om [[Constance Ullner]]* ; kirj. Siri Brander, Andrée Krogius.              Finlands förenade djurskyddsföreningars centralförbund, Helsingfors 1935
Nimimerkillä *Maud Morris* :
* *Tre människor* : roman av Maud Morris.         Söderström, Helsingfors 1920

## Lähteet
*
Elias Saarinen

**Elias Daniel Saarinen** (5. syyskuuta 1896 Koski Tl – 22. maaliskuuta 1953 Turku) oli suomalainen kirjailija.

## Teoksia
* *Elämän kumma kudos* : romaani.        WSOY 1938
* *Karjakko tulee* : 1-näytöksinen, 4-kuvaelmainen huvinäytelmä. Maalaisliiton näytelmäkirjasto 2.       Maalaisliitto, Vaasa 1940
* *Perinnönjako* : 1-osainen näytelmä. Propaganda-aseveljet r.y:n näytelmäsarja n:o 8.            Propaganda-aseveljet r.y., Helsinki 1942
* *Piikkilankapiffi kranaattisoosin kans : virnistellen kokannut Elias Saarinen*.  Ajankohtaisia pilkkalauluja Turun seudun murteella y.m. y.m. Kulttuurilullast ja lullav viärest 1.               Kirjapaino Johannes Gutenberg, Turku 1942
* *Ilkimys* : 2-kuvaelmainen pienoisnäytelmä. Kotitalouskeskuksen ohjelmasarja 5.      Kotitalouskeskus, Helsinki 1944
* *Jakalam muarim piironki ynnä muita esitystaiteilijain ja harrastelijain ohjelmistoon sopivia humoreskeja, murrepakinoita, yksinpuheluja, kuvaelma, runoja, kupletteja y.m.*.        Aura, Turku 1944
* *Annan kohtalolle anteeksi : avioliittoromaani*.     Matkakirja, Helsinki 1945
* *Kaks kurjaa - mää ja Markula : kokoelma huvitilaisuuksien ohjelmiin sopivia jutelmia, yksinpuheluja, pilaesitelmiä, murrejuttuja, kupletteja y.m.*.        Aura, Turku 1948
* *25 vuotta naisellisen viehkeyden vaalijana : Kudos oy. Silo 1928-1953*.      Kudos Silo, Helsinki 1953
* *Vileni vihastuu : kokoelma lausuntataiteilijoiden ja harrastelijain esitysnumeroiksi sopivia humoristisia jutelmia, pilaesitelmiä, yksinpuheluja, murrepakinoita, runoja ja kupletteja*.           Lounais-Suomen kirjapaino, Turku 1953   

## Suomennoksia
* Allis MacKay : *Lautturin tytär* : romaani.      Aura, Turku 1944, 3. painos 1945 (alkuteos *They came to a river*)
* William McKee German : *Nimettömät lääkärit*.       Aura, Turku 1945 (alkuteos *Doctors anonymous*)
* Peter Freuchen : *Nuoruuteni Grönlannissa*.      Aura, Turku 1945, 2. painos WSOY 1958  (vuonna 1936 ilmestynyt tanskankiel. alkuteos *Min Grønlandske Ungdom*)
* Bertie Bergen : *Onnekas yhtiö : nuorisokertomus*. Kirjokannen poikien kirjasto 4.       Kirjokansi, Turku 1946 (alkuteos *Bolaget U.P.A.*)
* Ole Eklund : *Seikkailuja mikrobien maailmassa*.      Aura, Turku 1946
* Peter Freuchen : *Valkoinen mies eskimojen parissa*.       Aura, Turku 1946 (alkuteos *Hvid Man*) 
* Gustaf Bolinder : *Intiaanipoika ja hänen valkoinen ystävänsä* ; ruotsinkielisestä alkuteoksesta suom. Elias Saarinen. Kirjokannen poikien kirjasto 11.       Kirjokansi, Turku 1947 (alkuteos *Indianpojken och hans vita vän*)
* Peter Freuchen : *Ivalu : romaani eskimojen maasta*.      Aura, Turku 1947
* Aage Krarup Nielsen : *Onnellisen hymyn maa : matkakertomus*.        Aura, Turku 1948 (alkuteos *Landet med de lykkelige Smil*)

## Lähteet
*
Waldemar Piha

**Anton Waldemar Piha** (1. tammikuuta 1882 Rauman maalaiskunta – 16. maaliskuuta 1952 Tyrvää) oli suomalainen runoilija.

Waldemar Piha valmistui kansakoulunopettajaksi Rauman seminaarista vuonna 1904 ja toimi opettajana Alastarolla vuosina 1904–1908, Punkalaitumella vuosina 1908–1920 ja Tyrväällä vuodesta 1920. Opettajan työnsä ohella Piha toimi nuorisoseurojen puheenjohtajana ja vakuutusasiamiehenä.

Waldemar Pihan puoliso vuodesta 1905 oli kansakoulunopettaja **Helma Gustava Hellman** (1881–1970). Heidän poikiaan olivat metsähallituksen pääjohtaja Antero Piha, säveltäjä ja levytuottaja Martti Piha, liiketaloustieteen ja taloussosiologian professori Kalevi Piha ja biokemian professori Sakari Piha. Helma ja Waldemar Pihan pojanpojan tytär on toimittaja, kansanedustaja ja europarlamentaarikko Kirsi Piha. Kalevi Pihan poika on kliinisen fysiologian erikoislääkäri Juhana Piha.
  
## Teoksia
* *Aamuruskon siivillä* : runosäkeistöjä.      Kustannus Oy Kansa, Helsinki 1911
* *Sumuaallot* : runoja.            Waldemar Pihan jälkeläiset, Vammala 1961
* *Elonmerten aallokoissa* : runosäkeitä.    Tyrvään Sanomat, Vammala 1981

## Lähteet
* 
* Onni Kurvinen ja Waldemar Liikkanen (toim.): *Rauman seminaari 1896–1946*. Rauman seminaari 1947.
Elin Waldén

**Elin Waldén** o.s. *Alftan* (13. syyskuuta 1877 Pusula – 1. toukokuuta 1940 ) oli suomalainen ruotsin kielellä kirjoittanut lastenkirjailija.

## Teoksia
* *Om små människor* : sagor.      O. Börje Waldén, Helsingfors 1912
* *Småttingar och bytingar*.       Schildt, Helsingfors 1929

## Lähteet
*
Kerttu Reinius

**Gertrud (Kerttu) Maria Reinius** (15. heinäkuuta 1867 Kuorevesi – 9. tammikuuta 1953) oli suomalainen kirjailija ja pakinoitsija.

## Teoksia
* Selma Lagerlöf : *Tösen från Stormyrtorpet * ; johdannolla ja sanastolla varustanut Gertrud Reinius. Ruotsalaisia koulutekstejä 1.       WSOY 1921, 2. painos 1927, 3. painos 1933. 4. painos 1937, 5. painos 1945
* Selma Lagerlöf : *Dunungen* ; johdannolla ja sanastolla varustanut Gertrud Reinius. Ruotsalaisia koulutekstejä 8.       WSOY 1925, 2. painos 1929, 4. painos 1947
* Verner von Heidenstam : *Karolinerna* ; johdannolla ja sanastolla varustanut Kerttu Reinius. Ruotsalaisia koulutekstejä 4.       4. painos WSOY 1936, 5. painos 1940, 6. painos 1949
* *Elämän polku : mietekirjan lehtiä*.      WSOY 1948
* *Antelias elämä : mietelmiä ja pakinoita*.      WSOY 1950
Nimimerkillä *Koo Ärrä*:
* *Mitä tarvitsen ollakseni onnellinen?* ;  kirjoittanut Koo Ärrä.        Kerttu Reinius, Porvoo 1945

## Lähteet
*
Alexander Öhquist

**Alexander (Sasha) Öhquist** (11. toukokuuta 1868 Pietari – 20. heinäkuuta 1955 Helsinkii) oli suomalainen ruotsin ja saksan kielellä kirjoittanut kirjailija ja toimittaja.

Öhquistin vanhemmat olivat Pietarin suomalaisen Marian seurakunnan kirkkoherra, rovasti Johannes Kristoffer Öhqvist ja Olga Maria Avenarius. Hän oli toimittajana Hufvudstadsbladet- ja Helsingfors Posten -lehdissä. Öhquist oli naimisissa vuodesta 1898 Ellen Johanna Ranckenin kanssa. Alexander Öhquistin veli oli kirjailija Johannes Öhquist.

## Teoksia
* *[[Gustaf Fröding]]s ”Stänk och Flikar”*; recenserade af Alexander Öhquist. Helsingfors 1896
* *Brottsjöar* :  första gången uppfördt å Svenska teatern i Helsingfors den 15 oktober 1907. Söderström, Helsingfors 1907  (ilmestyi Juhani Jalanteen suomentamana nimellä *Hyöky-aaltoja* : kolminäytöksinen näytelmä. Näytelmäkirjasto n:o 64. Yrjö Weilin & Kumpp, Helsinki 1910)

## Käännöksiä
* Amos Anderson : *Bilder aus dem Kampfe zwischen Rom und Byzanz in Finnland* ; übersetzt von Alexander Öhquist. Söderström, Helsingfors 1933

## Lähteet
* 

### Viitteet
Melt-Banana

**Melt-Banana** on vuonna 1994 perustettu japanilainen rockyhtye. Yhtyeen musiikin juuret ovat punkissa, kokeellisessa rockissa ja noise-musiikissa, mutta se on sittemmin ottanut vaikutteita myös monista muista musiikkityyleistä. 

## Album
**Speak Squeak Creak* (1994)
**Cactuses Come In Flocks* (1994)
**Scratch or Stitch* (1995)
**Charlie* (1998)
**MxBx 1998/13,000 Miles at Light Velocity* (1999) 
**Teeny Shiny* (2000)
**Cell-Scape*(2003)
**13 Hedgehogs* (2005) (singelsamling)
**Bambi's Dilemma* (2007)
**Melt-Banana Lite Live Ver 0.0* (2009)

## Lähteet
* bio Melt-Banana Allmusic 

## Aiheesta muualla

* Yhtyeen viralliset kotisivut
San Gummerus

**San (Alexandrine) Gummerus**, o.s. *Hedenberg* (29. toukokuuta 1879 Turku – 9. kesäkuuta 1954 Helsinki) oli suomalainen ruotsin kielellä kirjoittanut kirjailija.

San Gummeruksen vanhemmat olivat tilanomistaja Robert Reinhold August Hedenberg ja Lovisa Wilhelmina Bergenheim. Hän oli naimisissa vuosina 1905–1925 professori Herman Gummeruksen kanssa.

San Gummerus oli 1900-luvun alussa mukana aktivistien toiminnassa ja hän toimitti Framtid-lehteä yhdessä miehensä Herman Gummeruksen kanssa. Asuttuaan pidemmän aikaa Italiassa hän emännöi ensimmäisen maailmansodan aikana jääkäriliikkeen päämajana toiminutta Tegnérgatan 48:n taloa Tukholmassa. Kun Herman Gummerus nimitettiin 1918 Suomen edustajaksi Ukrainaan San Gummerus seurasi häntä Kiovaan. Myöhemmin kun Herman Gummerus oli Suomen Italian-lähettiläänä he asuivat Roomassa. Kun Herman Gummerus palasi 1925 Suomeen San Gummerus muutti Pariisiin. Hän julkaisi novellikokoelman *Livets karusell* ja kirjoitti koti- ja ulkomaisiin sanoma- ja aikakauslehtiin. Viimeksi San Gummerus asui Helsingissä.

## Teoksia
* *Livets karusell*.      Söderström, Helsingfors 1938

## Lähteet
* 

### Viitteet

## Aiheesta muualla
* San Gummerus : Sota vai rauha? Muistelmia Roomasta maailmansodan alkuajoilta, Helsingin Sanomat, 06.02.1938, nro 35, s. 33, Kansalliskirjaston digitaaliset aineistot
* San Gummerus : Sota vai rauha? Muistelmia Roomasta maailmansodan alkuajoilta, jatkoa, Helsingin Sanomat, 20.02.1938, nro 49, s. 34, Kansalliskirjaston digitaaliset 
* San Gummerus : Kolme suomalaista lentäjäsankaria, Helsingin Sanomat, 22.05.1938, nro 136, s. 33, Kansalliskirjaston digitaaliset aineistot
(134341) 1979 MA

**(134341) 1979 MA** on pieni pikkuplaneetta, joka kuuluu Marsin radan leikkaaviin asteroideihin. Sen löysivät E. F. Helin ja S. J. Bus vuonna 1979.

Kohde kiertää Auringon ympäri  (noin ) kiertoradalla, jossa se on lähimmillään  ja etäisimmillään  astronomisen yksikön päässä Auringosta. Kirkkauden ja valon heijastumisen perusteella läpimitta on  &ndash; .

## Lähteet
*JPL Small-Body Database Browser: 134341 (1979 MA) 
*IAU Minor Planet Center: Discovery Circumstances: Numbered Minor Planets 
*ABSOLUTE MAGNITUDE (H) 

### Viitteet
Nokia 100

**Nokia 100** on elokuussa 2011 julkaistu matkapuhelinvalmistaja Nokian kehittämä matkapuhelin. Markkinoille puhelin tuli saman vuoden marraskuussa. Se on pelkistetty versio Nokia 101:stä.

## Eroja
*Nokia 100:ssa on pienempi virrankulutus kuin 101:ssä
*Nokia 100:ssa ei ole muistikorttipaikkaa (101:ssä on)
*Nokia 100:ssa on vain yksi SIM-korttipaikka (101:ssä kaksi)
*Nokia 100:ssa ei ole soitinta (101:ssä on)
*Nokia 100:a saa neljänä eri värinä (101:ä kahtena)
*Nokia 100:n hinta on noin 20 euroa (101:n 25 euroa
*Nokia 100:ssa on 12,8 Mhz suoritin (101:ssa on 31,5 Mhz suoritin)

## Lähteet
*Nokia julkisti mallit 100 ja 101 - tietoviikko.fi  
*Nokia 100 – GSMArena 
*Nokia 100 specifications – Nokia Europe (arkistoitu sivu)

## Aiheesta muualla
* Nokia 100 User Guide
Yrjö Halonen

**Yrjö (Jöran) Halonen**, sukunimi vuoteen 1866 *Keskitalo* (23. toukokuuta 1862 Kestilä – 11. elokuuta 1941 Helsinki) oli suomalainen opettaja, valtiopäivämies, kansanedustaja ja kirjailija.

## Henkilöhistoria
Halosen isä oli maanviljelijä Johan Keskitalo. Hän toimi kiertokoulunopettajana Piippolassa 1881–1883 ja Pudasjärvellä 1883–1887. Halonen oli sitten lukkarina Enontekiöllä 1888–1919 ja toimi myös Enontekiön kunnallislautakunnan esimiehenä ja kunnankirjurina 1889−1918, postinhoitajana 1890–1919 sekä metsäkasöörinä 1907−1919. Viimeksi hän oli Ylitornion kunnankirjuri 1919–1927 ja Kansallis-Osake-Pankin Ylitornion konttorin esimies 1919–1936. Hän sai kunnallisneuvoksen arvon sekä director cantus -arvonimen 1921.

Halonen osallistui talonpoikaissäädyssä Lapinmaan piirin edustajana valtiopäiville  1897, 1899, 1900 ja 1904–1905. Hän oli Suomalaisen puolueen kansanedustaja 1908–1909, edustaen Lapin vaalipiiriä, ja uudelleen 1914–1917. Halonen osallistui myös kirkolliskokoukseen.

Halonen oli naimisissa vuodesta 1890 Tiina Sofia Vuontisjärven kanssa.

## Teokset
* *Valituita lauluja Jumalan lapsille virvoitukseksi 1* ; kok. Yrjö Halonen. Barck, Oulu 1887
* Lars Levi Laestadius : *Uusi postilla : 35 vuotta hänen kuolemansa jälkeen painamattomista saarnoista koottu* ; toim. H. Mäkitalo ja Yrjö Halonen. Grönroos, Pori 1897
* *Pykällys : poromiesten suurin vuosijuhla*. Isak Julin, Tampere 1909
* *Lapin valitsijoille : vanhasuomal. puolueen propagandakirjanen*. 1916

## Lähteet

*  (Arkistossa)
* 

### Viitteet
12574 LONEOS

**12574 LONEOS** on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi C. W. Juels vuonna 1999. Pikkuplaneetta sai nimensä Lowell Observatory Near-Earth-Object Searchin (lyhenne: LONEOS) mukaan, joka on maan lähelle tuleviin asteroideihin kuuluvien pikkuplaneettojen etsimiseen tarkoitettu ohjelma. Asteroidi LONEOS tunnettiin ennen nimeämistä väliaikaisella tunnisteella **1999 RT**.

Asteroidi kiertää Auringon ympäri  (noin ) kiertoradalla, jossa se on lähimmillään  ja etäisimmillään  astronomisen yksikön päässä Auringosta. Asteroidi on läpimitaltaan noin .

## Katso myös
*118401 LINEAR

## Lähteet
*JPL Small-Body Database Browser: 12574 LONEOS (1999 RT) 
* 
*ABSOLUTE MAGNITUDE (H) 

### Viitteet
Fanny Hult

**Fanny Magdalena Hult** (o.s. **Nylander**; 3. helmikuuta 1861 Kuopio – 30. marraskuuta 1945 Helsinki) oli suomalainen päätoimittaja ja kotitaloustoiminnan uranuurtaja.

Hultin vanhemmat olivat piirilääkäri Anders Edvin Nylander ja Rosalie Kellgren. Hultin setä oli kasvitieteilijä William Nylander.

Hult kävi tyttökoulun ja jatko-opiston. Hult oli naimisissa vuodesta 1885 filosofian tohtori Ragnar Hultin kanssa. Ragnar Hultin kuoltua vuonna 1899 Fanny Hult toimi Martta-yhdistyksen sihteerinä 1899–1904 ja puheenjohtajana 1904–1924. Hän oli Finlands svenska Marthaförbundin puheenjohtaja 1925–1930 ja toimi *[[Husmodern (suomalainen lehti)|Husmodern]]*-lehden päätoimittajana 1903–1922.

## Teokset
* *På Sommarö: Berättelse för barn*. Helios, Helsingfors 1903.
* *[[Eugen Schauman]]: En skrift ägnad hans minne af Finska aktiva motståndspartiet*. A. Tiderman, Helsingfors 1905.
* *Eugen Schauman: Hänen muistolleen omistanut Suomen aktiivinen vastustuspuolue*. A. Tiderman, Helsinki 1905.
* *Martta-yhdistys 1899-1906*. Helsinki 1906.
* *Föreningen Martha*. Föreningen Martha, Helsingfors 1913.
* *Martta-yhdistys*. Martta-yhdistys, Helsinki 1913.

## Ruotsinnoksia
* Eino I. Parmanen: *Till ljus och frihet! Skådespel i två akter med ämne ur våra dagars Ryssland*. Auktoriserad öfversättning från finskan af Fanny Hult. Helios, Helsingfors 1906.

## Lähteet
* 
* Wikiaineisto: Kuka kukin oli 1961.

### Viitteet
Irene Leopold

**Irene Leopold** (3. lokakuuta 1860 Helsinki – 28. tammikuuta 1940 Helsinki) oli suomalainen ruotsin kielellä kirjoittanut kirjailija, taidearvostelija ja kääntäjä.

## Teoksia
* *På samtids grund : vittra studier*. Söderström, Helsingfors 1903
* *Ett porträtt af [[Rembrandt]]*, af I. Leopold. Finsk Tidskrift No T 75/1913
* *Veckans krönika*. Helsingfors 1914
* *Ur Venedigs kulturliv*. Finsk Tidskrift 1/1922
* *Dräkten i den italienska renässansen II-III*. Finsk Tidskrift 3/1925 
* *Kolonialarkitekturen i det spanska Amerika*. Finsk Tidskrift 4/1928 
* *Ur den kristna symbolikens bildskrift*, av I. Leopold. Finsk Tidskrift No T 112/1932
* *En mecenat på Ludvig XIV:s tid*. Finsk Tidskrift 1934
* *Det franska slottet Vaux-le-Vicomte och dess lustgård*. Finsk Tidskrift 1/1934

## Käännöksiä
* Harald Höffding : *Personlighetsprincipen i filosofien : föreläsningar vid Helsingfors Universitet våren 1911*. Söderström, Helsingfors 1911
* Juan Valera  : *Pepita Jiménez* : novell  ; övers. från spanskan av Irene Leopold. Söderström, Lovisa 1925

## Lähteet
* 
* Suomalaisen kuvataiteen bibliografia : Suomalaisten kirjoittama ulkomaista taidetta koskeva kirjallisuus